CELEX: 62017TN0553
Language: sk
Date: 2017-08-16 00:00:00
Title: Vec T-553/17: Žaloba podaná 16. augusta 2017 – Cambra Abaurrea/Parlament a iní

27.11.2017   
            
            
               SK
            
            
               Úradný vestník Európskej únie
            
            
               C 402/39
            
         Žaloba podaná 16. augusta 2017 – Cambra Abaurrea/Parlament a iní
   (Vec T-553/17)
   (2017/C 402/53)
   Jazyk konania: španielčina
   
      Účastníci konania
   
   
      Žalobca: Agustín Cambra Abaurrea (Marcilla, Španielsko) (v zastúpení: A. Mayayo Martínez, advokát)
   
      Žalovaní: Európsky parlament, Rada Európskej únie a Jednotnej rady pre riešenie krízových situácií
   
      Návrh
   
   Žalobcovia navrhujú, aby Všeobecný súd:
   
               —
            
            
               prijal riadne a včas podanú žalobu na Všeobecný súd Európskej únie o zrušenie výkonu rozhodnutia Jednotnej rady pre riešenie krízových situácií, t. j. vykonávacieho rozhodnutia, ktoré vážne poškodilo majetok pôvodných oprávnených akcionárov a veriteľov banky Banco Popular a vydal rozsudok, ktorým sa zrušuje toto rozhodnutie,
            
         
               —
            
            
               v opačnom prípade vyhlásil okamžité pozastavenie výkonu tohto rozhodnutia Jednotnou radou pre riešenie krízových situácií a Fondom pre systematickú reštrukturalizáciu bánk (FROB), keďže v dôsledku jeho platnosti a účinnosti vzniká na majetku akcionárov banky Banco Popular, ktorí toto postavenie stratili, nenapraviteľná alebo ťažko napraviteľná škoda.
            
         
      Dôvody a hlavné tvrdenia
   
   Dôvody a hlavné tvrdenia v tejto veci sú podobné dôvodom a hlavným tvrdeniam uvedenými vo veciach T-478/17, Mutualidad de la Abogacía y Hermandad Nacional de Arquitectos Superiores y Químicos/Jednotná rada pre riešenie krízových situácií, T-481/17, Fundación Tatiana Pérez de Guzmán y Bueno a SFL/Jednotná rada pre riešenie krízových situácií, T-482/17, Comercial Vascongada Recalde/Komisia a Jednotná rada pre riešenie krízových situácií, T-483/17, García Suárez a i./Komisia a Jednotná rada pre riešenie krízových situácií, T-484/17, Fidesban a i./Jednotná rada pre riešenie krízových situácií, T-497/17, Sáchez del Valle y Calatrava Real State 2015/Komisia a Jednotná rada pre riešenie krízových situácií a T-498/17, Pablo Álvarez de Linera Granda/Komisia a Jednotná rada pre riešenie krízových situácií.